proxectonos/corpus_dominio_legal_administrativo_tmp huggingface dataset:
RESOLUCIÓN do 7 de marzo de 2000 pola que se lle dá publicidade á parte dispositiva da sentencia 537/1993, do 3 de xuño, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/03/2000

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0000677/1990, interposto por Promotora Compostelana, S.A., contra a desestimación presunta, por silencio administrativo, do recurso de reposición deducido contra resolución da Consellería de Ordenación do Territorio e Obras Públicas da Xunta de Galicia do 16 de decembro de 1989, sobre aprobación definitiva da revisión e adaptación do Plan Xeral de Ordenación Urbana de Santiago de Compostela; dictouse a sentencia 537/1993, do 3 de xuño, agora firme, pola que se estimaba parcialmente o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 537/1993, do 3 de xuño, que a seguir se transcribe:
«Decidimos: que debemos estimar e estimamos en parte o recurso contencioso-administrativo inter
posto por Promotora Compostelana, S.A. contra a desestimación presunta, por silencio administrativo, do recurso de reposición deducido contra resolución da Consellería de Ordenación do Territorio e Obras Públicas da Xunta de Galicia do 16 de decembro de 1989, pola que se aproba definitivamente a revisión e adaptación do Plan Xeral de Ordenación Urbana de Santiago de Compostela; anulamos parcialmente a dita resolución, por estimar contrario a dereito a non-clasificación como solo urbano de parte da parcela propiedade da recorrente, concretamente na medida que resulte das bases expostas no 4º fundamento de dereito desta resolución; declarámo-la procedencia de declarar e clasificar como solo urbano a dita parte da parcela».
Santiago de Compostela, 7 de marzo de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 7 de marzo de 2000 pola que se lle dá publicidade á parte dispositiva da sentencia 858/1993, do 8 de outubro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/03/2000

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0000122/1991, interposto polo Concello de Poio, contra a desestimación presunta do recurso de reposición deducido contra orden da Consellería de Ordenación do Territorio e Obras Públicas da Xunta de Galicia do 18 de decembro de 1989, sobre aprobación definitiva do proxecto de revisión e adaptación do Plan Xeral de Ordenación Urbana de Pontevedra; dictouse a sentencia 858/1993, do 8 de outubro, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 858/1993, do 8 de outubro, que a seguir se transcribe:
«Decidimos: que debemos estimar e estimámo-lo recurso contencioso-administrativo interposto polo Concello de Poio contra a desestimación presunta do recurso de reposición deducido contra orde da consellería de Ordenación do Territorio e Obras Públicas da Xunta de Galicia do 18 de decembro de 1989, polo que se aproba definitivamente o proxecto de revisión e adaptación do Plan Xeral de Ordenación Urbana de Pontevedra; anulámo-la dita resolución por ser contraria a dereito no extremo
relativo á planificación das zonas de Gamosa, Recuperación e Xunqueira de Vao».
Santiago de Compostela, 7 de marzo de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 7 de marzo de 2000 pola que se lle dá publicidade á parte dispositiva da sentencia 79/1993, do 28 de xaneiro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/03/2000

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0000193/1989, interposto por Antonio Pedreira Doldán, contra denegación por silencio administrativo do conselleiro de Ordenación do Territorio e Obras Públicas da Xunta de Galicia do recurso de alzada contra acordo da Comisión Provincial de Urbanismo da Coruña de 21 de febreiro de 1989, sobre aprobación do Plan Parcial do Sector 6 do termo municipal de Oleiros; dictouse a sen
tencia 79/1993, do 28 de xaneiro, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 79/1993, do 28 de xaneiro, que a seguir se transcribe:
«Decidimos: que debemos estimar e estimámo-lo recurso contencioso-administrativo deducido por Antonio Pedreira Doldán contra denegación por silencio do conselleiro de Ordenación do Territorio e Obras Públicas da Xunta de Galicia do recurso de alzada contra acordo da Comisión Provincial de Urbanismo da Coruña da Administración autonómica do vinteún de febreiro de mil novecentos oitenta e nove que aprobara o Plan Parcial do Sector 6 do termo municipal de Oleiros; e, en consecuencia, debemos anular e anulamos tales actos administrativos no particular da supresión nun dos tramos finais da vía de autos previstos no Plan Xeral de Ordenación Urbana».
Santiago de Compostela, 7 de marzo de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 14 de marzo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo de procedemento abreviado 42/2000-(4), interposto por Luis Antonio Cortiñas Rodríguez e outros.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/03/2000

A Dirección Xeral da Función Pública recibiu do Xulgado Contencioso-Administrativo número un da Coruña, providencia pola que se admite a trámite a demanda correspondente ó recurso contencioso-administrativo procedemento abreviado número 42/2000-(4), interposto por Luis Antonio Cortiñas Rodríguez e outros, contra a orde da Consellería da Presidencia e Administración Pública, do 1 de decembro de 1999, pola que se convoca o concurso para a provisión de postos de traballo vacantes afectados polo traspaso en materia de xestión do traballo, emprego e formación.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativo, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 14 de marzo de 2000.
Joaquín López-Rúa Soler
Director xeral da Función Pública
RESOLUCIÓN do 24 de marzo de 2000 pola que se ordena a publicación do acordo do Consello da Xunta de Galicia do 23 de marzo de 2000, polo que se modifica a relación de postos de traballo da Consellería de Sanidade e Servicios Sociais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/04/2000

O Real decreto 373/1999, do 5 de marzo (DOG nº 57, do 24 de marzo) traspásalle á Comunidade Autónoma de Galicia as funcións e servicios da Seguridade Social en materia de asistencia e servicios sociais encomendados ó Instituto Social da Mariña (ISM), que foron asumidos polo Decreto 72/1999, do 5 de marzo (DOG nº 65, do 7 de abril) e asignados á Consellería de Sanidade e Servicios Sociais.
Todo isto fai necesario modifica-la relación de postos de traballo da devandita consellería para incorporar a ela os postos transferidos.
En consecuencia, por proposta da Consellería de Sanidade e Servicios Sociais, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día vintetrés de marzo de dous mil, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Sanidade e Servicios Sociais, nos termos que se sinalan no anexo do presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintetrés de marzo de dous mil, relativo á modifiación da relación de postos de traballo da Consellería de Sanidade e Servicios Sociais, coa finalidade de cumpri-lo dito acordo, dispoño que
se publique no Diario Oficial de Galicia como anexo a esta resolución.
Santiago de Compostela, 24 de marzo de 2000.
Jaime Pita Varela
Conselleiro da Presidencia e Administración Pública
Observacións
(1) Funcións de coordinación.
(2) Ocupado por funcionario.
(3) Con Compl. de destino e específico de nivel 14.
(4) Destino: Casa do Mar.
(5) Destino: Ferrol.
(6) Destino: Noia.
(7) Destino: Lira-Carnota.
(8) Destino: Muxía.
(9) Destino: O Barqueiro-Bares.
(10) Destino: Corme.
(11) Destino: Fisterra.
(12) Destino: Corrubedo.
(13) Destino: Palmeira.
(14) Destino: Burela.
(15) Destino: Celeiro.
(16) Destino: Vilagarcía de Arousa.
(17) Destino: Aldán (Cangas).
(18) Destino: A Guarda.
(19) Destino: Moaña.
DECRETO 67/2000, do 4 de abril, polo que se acorda encargar despacho de asuntos da Consellería de Sanidade e Servicios Sociais, durante a ausencia do seu titular, ó Conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 05/04/2000

Con motivo da viaxe do conselleiro de Sanidade e Servicios Sociais a Francia, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Francia, encárgaselle o despacho dos asuntos da Consellería de Sanidade e Servicios Sociais, des
de o día 5 de abril ata o seu regreso, ó conselleiro de Educación e Ordenación Universitaria.
Santiago de Compostela, catro de abril de dous mil.
Manuel Fraga Iribarne
Presidente
RESOLUCIÓN do 24 de marzo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000136/2000, interposto pola Asociación de Defensa de Opositores de Ourense.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/04/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000136/2000, interposto pola Asociación de Defensa de Opositores de Ourense, contra a orde da Consellería da Presidencia e Administración Pública do 18 de outubro de 1999, pola que se eleva a definitiva a proposta de aspirantes que superaron o proceso selectivo para o ingreso no corpo subalterno da Xunta de Galicia (grupo E), (DOG nº 212, do 5 de novembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 24 de marzo de 2000.
Joaquín López-Rúa Soler
Director xeral da Función Pública
RESOLUCIÓN do 24 de marzo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000137/2000, interposto pola Asociación de Defensa de Opositores de Ourense.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/04/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000137/2000, interposto pola Asociación de Defensa de Opositores de Ourense, contra a orde da Consellería da Presidencia e Administración Pública do 22 de setembro de 1999, pola que se eleva a definitiva a proposta de aspirantes que superaron o proceso selectivo para o ingreso no corpo administrativo da Xunta de Galicia (grupo C), (DOG nº 193, do 5 de outubro). Corrección de erros (DOG nº 198, do 13 de outubro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida
sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 24 de marzo de 2000.
Joaquín López-Rúa Soler
Director xeral da Función Pública
RESOLUCIÓN do 24 de marzo de 2000 pola que se ordena a publicación do acordo do Consello da Xunta de Galicia do 23 de marzo de 2000, polo que se modifica a relación de postos de traballo da Consellería de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/04/2000

A necesidade de adecua-las características do posto de traballo do xerente do Centro de Control de Calidade do Medio Mariño de Vilaxoán ás funcións que terá que desenvolver este, fai necesario modifica-la vixente relación de postos de traballo da Consellería de Pesca, Marisqueo e Acuicultura.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do vintetrés de marzo de dous mil, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Pesca, Marisqueo e Acuicultura, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintetrés de marzo de dous mil, relativo á modificación da relación de postos de traballo da Consellería de Pesca, marisqueo e Acuicultura, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 24 de marzo de 2000.
Jaime Pita Varela
Conselleiro da Presidencia e Administración Pública
ANEXO
Consellería de Pesca, Marisqueo e Acuicultura
Persoal funcionario
Na relación de postos de traballo da Consellería de Pesca, Marisqueo e Acuicultura, publicada no Diario Oficial de Galicia nº 202, do 19 de outubro de 1999, prodúcese a seguinte modificación:
* Na páxina 12.402, no centro de destino «CENTRO DE CONTROL DA CALIDADE DO MEDIO MARIÑO (VILAXOÁN)», no posto co código «PE.C99.40.202.36590.001. XERENTE», na columna «Grupo» engádese «B».
ORDE do 21 de marzo de 2000 pola que se modifica a dotación orzamentaria establecida na Orde do 29 de novembro de 1996, pola que se desenvolve o Decreto 155/1996, do 9 de maio, polo que se regulan os horarios do persoal adscrito ó Servicio de Protección de Recursos da Consellería de Pesca, Marisqueo e Acuicultura.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 07/04/2000

O Decreto 155/1996, do 9 de maio, establece a regulación dos horarios do persoal adscrito ó Servicio de Protección de Recursos da Consellería de Pesca, Marisqueo e Acuicultura, regulando a xornada de traballo e, de xeito xenérico, o réxime de quendas e o dereito a compensacións económicas por mor das características do servicio.
Para a concreción destas medidas, o artigo 2 do decreto remite a unha orde da Consellería de Pesca, Marisqueo e Acuicultura que fixará os horarios ós que deben axustarse as quendas de traballo. Así mesmo, especificará as compensacións económicas derivadas do réxime especial de traballo deste persoal e os órganos encargados da programación das quendas o do control horario.
En virtude do anterior publicouse a Orde do 29 de novembro de 1996, que no seu artigo 8 establece que a aplicación orzamentaria do complemento de productividade que retribúe a actividade extraordinaria que regula a dita orde quedará limitada ás dotacións orzamentarias iniciais que anualmente se establezan para a consellería, fixando para o exercicio de 1996 a cantidade en sesenta millóns de pesetas.
Por resolución da Consellería da Presidencia e Administración Pública do 8-10-1999, (DOG nº 202, do 19), ordénase a publicación do acordo do Consello da Xunta de Galicia do 7 de outubro de 1999, polo que se aproba a nova relación do posto de traballo da Consellería de Pesca, Marisqueo e Acuicultura; na citada RPT inclúense 10 novos postos de traballo dependentes da base do Servicio de Protección de Recursos en Muxía (A Coruña), ós que lles é de aplicación o Decreto 155/1996, do 9 de maio e a Orde do 29 de novembro de 1996.
Polo exposto anteriormente, en virtude do establecido na disposición derradeira segunda do Decreto 155/1996, do 9 de maio,
DISPOÑO:
Artigo único.-Modifícase o artigo 8, derradeiro parágrafo, da Orde do 29 de novembro de 1996, pola que se desenvolve o Decreto 155/1996, do 9 de maio, que queda redactado do xeito seguinte:
«A dotación orzamentaria do complemento de productividade regulado por esta orde establécese en sesenta e nove millóns de pesetas».
Disposición derradeira
Esta orde terá vigor a partir do día seguinte ó da súa publicación no DOG; sen embargo, o seu contido económico será aplicable desde o un de xaneiro de dous mil.
Santiago de Compostela, 21 de marzo de 2000.
Amancio Landín Jaráiz
Conselleiro de Pesca, Marisqueo e Acuicultura
ORDE do 16 de marzo de 2000 pola que se fan públicas as vacantes definitivas dos corpos de profesores que imparten ensino secundario, formación profesional, ensinanzas artísticas e idiomas para o curso 2000-2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/2000

A base segunda da Orde do 20 de outubro de 1999 (DOG do 28), pola que se convocaba concurso de traslados entre funcionarios docentes dos corpos de profesores que imparten ensino secundario, formación profesional, ensinanzas artísticas e idiomas, determinaba que se convocaban as vacantes existentes no momento da convocatoria, as que se producisen ata o 31 de decembro de 1999 e as que resulten da resolución do concurso de cada corpo polo que se concursa no ámbito da Consellería de Educación e Ordenación Universitaria, sempre que se correspondan con prazas que teñan o seu funcionamento previsto na planificación xeral educativa.
Na súa virtude, esta consellería
DISPÓN:
Primeiro.-Publicar nos anexos I, II, III, IV, V e VI desta orde as vacantes definitivas para o curso 2000-2001 nos colexios públicos integrados, institutos de ensino secundario, escolas oficiais de idiomas, conservatorios de música e escolas de artes aplicadas e oficios artísticos.
Segundo.-Tódalas vacantes que figuran nos anexos poderán ser obxecto de concurso de traslados, conforme o disposto na orde de convocatoria.
Santiago de Compostela, 16 de marzo de 2000.
Celso Currás Fernández
Conselleiro de Educación e Ordenación Universitaria
Director xeral de Persoal
ORDE do 27 de marzo de 2000 pola que se revoga a autorización para imparti-las ensinanzas homologadas da área tecnolóxico-práctica da rama de perruquería e estética ós centros privados Fama da Coruña e Fama de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/2000

Unha vez notificadas as resolucións dos expedientes incoados ós centros homologados para imparti-la área tecnolóxico-práctica da rama de perruquería e estética denominados Fama, códigos dos centros 15025840 e 15026832, con domicilio na rúa General Sanxurxo, 36-1º da Coruña e Laverde Ruoz, 4 de Santiago de Compostela, respectivamente, nas que se declara probada a existencia de diversas irregularidades no seu funcionamento que dan lugar á revogación da autorización.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que impartan ensinanzas de réxime xeral non universitarias; Real decreto 707/1976, do 5 de marzo (BOE do 12 de abril), sobre ordenación da formación profesional; Decreto 133/1995, do 10 de maio (Diario Oficial de Galicia, do 22), sobre autorización de centros docentes privados para impartir ensinanzas de réxime xeral non universitarias; Orde do 20 de setembro de 1995 (Diario Oficial de Galicia, do 15 de decembro), pola que se desenvolve o dito decreto e a Orde do 24 de febreiro de 1994 (Diario Oficial de Galicia, do 16 de marzo), pola que se regula o funcionamento e actividades docentes nos centros que teñen homologada a área de coñecementos tecnolóxicos e prácticas da rama de perruquería e estética.
Esta consellería,
DISPÓN:
Facer pública a revogación da autorización concedida ós centros privados Fama da Coruña e Fama de Santiago de Compostela.
A presente orde entrará en vigor ó día seguinte da súa publicación no Diario Oficial de Galicia.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 27 de marzo de 2000.
Celso Currás Fernández
Conselleiro de Educación e Ordenación
Universitaria
RESOLUCIÓN do 24 de marzo de 2000 pola que se emprazan as partes interesadas no recurso contencioso-administrativo 01/0000131/2000, interposto por Fernando Pérez González.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/04/2000

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0000131/2000, interposto por Fernando Pérez González, contra a resolución da Consellería da Presidencia e Administración Pública do 1 de decembro de 1999, desestimatoria de recurso de alzada contra a resolución da Secretaría Xeral de Investigación e Desenvolvemento do 13 de outubro de 1999 sobre non participación na convocatoria do Premio de Investigación Científico-Técnica para Investigadores Mozos (Ref. PR422A-99.16).
Esta consellería acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, remitirlle-lo correspondente expediente administrativo á dita sala, o que se notifica a tódalas persoas interesadas no procedemento, e son emprazadas para que poidan constituírse en parte nos autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte ó da publicación da presente resolución no Diario Oficial de Galicia.
Santiago de Compostela, 24 de marzo de 2000.
P.D. (Orde 22-2-1999)
Pablo Figueroa Dorrego
Secretario xeral da Consellería da Presidencia
e Administración Pública
RESOLUCIÓN do 31 de marzo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000166/2000, interposto por Confederación Intersindical Galega (CIG).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/04/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo 01/0000166/2000, interposto por Confederación Intersindical Galega, contra a resolución da Consellería da Presidencia e Administración Pública do 27 de decembro de 1999, pola que se ordena a publicación do acordo do Consello da Xunta de Galicia do 23 de decembro de 1999, polo que se aproba a nova relación de postos de traballo da Consellería de Medio Ambiente (DOG nº 250, do 29).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida
sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 31 de marzo de 2000.
Joaquín López-Rúa Soler
Director xeral da Función Pública
RESOLUCIÓN do 31 de marzo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 54/00-3, interposto por María Jesús Gabín López.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/04/2000

A Dirección Xeral da Función Pública recibiu do Xulgado Contencioso-Administrativo número un da Coruña providencia pola que se admite a trámite a demanda correspondente ó recurso contencioso-administrativo procedemento abreviado 54/00-3, interposto por Mª Jesús Gabín López, contra a resolución da Consellería da Presidencia e Administración Pública do 10 de decembro de 1999, pola que se desestima o recurso de alzada contra o acordo do 20 de xullo de 1999, do tribunal designado para xulga-las probas selectivas para cubrir, mediante o nomeamento de persoal interino, catorce postos de inspectores de turismo (grupo B), vacantes na Consellería de Cultura, Comunicación Social e Turismo.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 31 de marzo de 2000.
Joaquín López-Rúa Soler
Director xeral da Función Pública
CORECCIÓN de erros.-Resolución do 14 de febreiro de 2000 pola que se ordena a publicación do acordo do Consello da Xunta de Galicia, do 11 de febreiro de 2000, polo que se modifica a relación de postos de traballo da Consellería de Sanidade e Servicios Sociais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/04/2000

Advertidos erros na citada resolución publicada no Diario Oficial de Galicia nº 40, do 28 de febreiro de 2000, cómpre face-las oportunas correccións:
Na páxina 2.574, no posto co código «SA.C99.30.101.36001.017. POSTO BASE GRUPO D», na columna «OBSERVACIÓNS», onde di: «7», debe dicir: «1 a».
Na páxina 2.576:
-No posto co código «SA.C99.40.302.36560.030. POSTO BASE GRUPO D», na columna «OBSERVACIÓNS», non debe figurar: «1 a».
-No posto co código «SA.C99.10.000.15001.045. CONDUCTOR 1ª», na columna «COMPL. CONVENIO», onde di: «774.540», debe dicir: «790.032».
Na páxina 2.581, nos postos cos códigos «SA.C99.40.303.15001.031», «SA.C99.40.303.15001.032», «SA.C99.40.303.15001.033», «SA.C99.40.303.15001.034», «SA.C99.40.303.15001.035», «SA.C99.40.303.15001.037», «SA.C99.40.303.15001.038», «SA.C99.40.303.15001.039», «SA.C99.40.303.15001.040», «SA.C99.40.303.15001.041», «SA.C99.40.303.15001.042», e «SA.C99.40.303.15001.043»,
na columna «DENOMINACIÓN», onde di: «AUXILIAR DE CLÍNICA», debe dicir: «AUXILIAR DE ENFERMERÍA».
Na páxina 2.591:
-No posto co código «SA.C99.40.301.15770.067. ORDENANZA», na columna «OBSERVACIÓNS», debe figurar: «1 b».
-No posto co código «SA.C99.10.000.27001.030. CONDUCTOR 1ª», na columna «COMPL. CONVENIO», onde di: «774.540», debe dicir: «790.032».
Na páxina 2.594, no posto co código «SA.C99.40.303.27001.146. ORDENANZA», na columna «COMPL. CONVENIO», onde di: «144.000», debe dicir: «146.880».
Na páxina 2.610, no posto co código «SA.C99.40.302.36560.004», na columna «OBSERVACIÓNS», onde di: «18», debe dicir: «23».
Na páxina 2.617, no parágrafo «OBSERVACIÓNS»:
-No punto 2 a, onde di: «1.500.000», debe dicir: «1.530.000».
-No punto 2 b, onde di: «1.500.000», debe dicir: «1.530.000».
-No punto 3 a, onde di: «900.000», debe dicir: «918.000».
-No punto 3 b, onde di: «900.000», debe dicir: «918.000».
-No punto 4 a, onde di: «54.000», debe dicir: «550.800».
-No punto 6, onde di: «1.200.000», debe dicir: «1.224.000».
-No punto 11, onde di: «21 XORNADAS SEMANAIS», debe dicir: «21 HORAS SEMANAIS».
-Deben engadirse dous novos puntos:
«21. 12 HORAS SEMANAIS»
«23. 24 HORAS SEMANAIS».
DECRETO 71/2000, do 16 de marzo, polo que se modifica parcialmente o Decreto 195/1984, do 27 de decembro, polo que se determinan os nomes oficiais dos concellos de Galicia que se relacionan.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/04/2000

Mediante o Decreto 195/1984, do 27 de decembro (DOG número 25, do 5 de febreiro de 1985), determinouse, entre outros, o nome oficial do concello de Laracha.
O traballo de campo posterior e a documentación consultada pola Comisión de Toponimia para deter
mina-los nomes oficiais das parroquias e lugares do devandito concello achegaron información que aconsellan revisa-lo nome oficial que no seu día se determinou.
En consecuencia, tendo en conta o dictame da Comisión de Toponimia, emitido na súa sesión do 1 de marzo de 2000, por proposta do conselleiro da Presidencia e Administración Pública e logo de deliberación do Consello da Xunta de Galicia, na súa reunión do día dezaseis de marzo de dous mil,
DISPOÑO:
Artigo único.-Modifícase o Decreto 195/1984, do 27 de decembro, polo que se determinan os nomes oficiais dos concellos de Galicia que se relacionan, no sentido seguinte:
Provincia da Coruña
Onde di: «Nome oficial: Laracha», debe dicir: «Nome oficial: A Laracha».
Disposición adicional
Do establecido no presente decreto daráselles conta ás autoridades estatais correspondentes para os efectos que cumpran no exercicio das súas funcións.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaseis de marzo de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 21 de marzo de 2000 pola que se lle autoriza unha unidade de educación especial ó centro privado Santa María del Mar da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/04/2000

Examinado o expediente presentado polo centro privado Santa María del Mar da Coruña, no que solicita autorización para unha unidade de educación especial.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4); Real decreto 334/1985, do 6 de marzo, de ordenación da educación especial (BOE do 16); Real decreto 1004/1991, do 14 de xuño (BOE do 26); Decreto 320/1996, do 26 de xullo (DOG do 6 de agosto), de ordenación da educación de alumnos e
alumnas con necesidades educativas especiais; Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), pola que se desenvolve o antedito decreto.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa.
RESOLVE:
Autorizarlle unha unidade de educación especial (psíquicos) ó centro privado que se relaciona no anexo desta orde, facendo constar que, para a posta en funcionamento dela, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación do persoal que imparta docencia na unidade de educación especial que se autoriza.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 21 de marzo de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: Avda. da Pasaxe, 69.
Denominación: Santa María del Mar.
Titular: Compañía de Jesús.
Unidades que se autorizan: 1 de educación especial (psíquicos).
Composición resultante:
Centro de educación infantil: 8 unidades.
Centro de educación primaria: 24 unidades.
Centro de educación secundaria:-16 unidades de educación secundaria obrigatoria.-8 unidades de bacharelato das modalidades de ciencias da natureza e da saúde e humanidades e ciencias sociais.-Educación especial: 1 unidade (psíquicos).
DECRETO 73/2000, do 23 de marzo, polo que se declara de utilidade pública e urxente execución a concentración parcelaria da zona de Duxame-Insua-Portodemouros (Vila de Cruces-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/04/2000

As parroquias de Duxame, Insua e Portodemouros, que pertencen ó concello de Vila de Cruces, están situadas ó nordés da provincia de Pontevedra, resultando afectadas pola concentración parcelaria aproximadamente 742 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día vintetrés de marzo de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Duxame-Insua-Portodemouros (Vila de Cruces-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de Duxame, Insua e Portodemouros. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facultarase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintetrés de marzo de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
CORRECCIÓN de erros.-Orde do 17 de marzo de 2000 pola que se regula o réxime de subvencións ás centrais sindicais para o ano 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/04/2000

Advertida a omisión dos anexos da devandita orde publicada no Diario Oficial de Galicia nº 65, do pasado 3 de abril de 2000, cómpre publicalos a seguir.
ORDE do 3 de abril de 2000 pola que se dispón o nomeamento de diversos vocais do Consello de Administración do Instituto Enerxético de Galicia (Inega).
CONSELLERÍA DE INDUSTRIA E COMERCIO — II. AUTORIDADES E PERSOAL — 07/04/2000

Coa finalidade de nomea-los vocais do Consello de Administración do Instituto Enerxético de Galicia en representación desta consellería e das corporacións locais, por proposta da Fegamp, e de conformidade co disposto no artigo 7.2º d) da Lei 3/1999, do 11 de marzo, de creación do Instituto Enerxético de Galicia (Inega).
DISPOÑO:
Artigo 1º
Nomear a Jesús Vázquez San Luis e Ramón Fernández-Linares Bouza vocais no Consello de Administración do Instituto Enerxético de Galicia en representación da Consellería de Industria e Comercio.
Artigo 2º
Nomear a Enrique Fernández González como vocal no Consello de Administración do Instituto Enerxético de Galicia en representación das corporacións locais.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de abril de 2000.
Juan Rodríguez Yuste
Conselleiro de Industria e Comercio
ORDE do 3 de abril de 2000 pola que se dispón a separación de diversos vocais do Consello de Administración do Instituto Enerxético de Galicia (Inega).
CONSELLERÍA DE INDUSTRIA E COMERCIO — II. AUTORIDADES E PERSOAL — 07/04/2000

Tralas modificacións producidas nas titularidades de centros directivos desta consellería e nos órganos de goberno das asociacións representativas das corporacións locais de Galicia, faise necesaria a renovación dos seus representantes no Consello de Administración do Instituto Enerxético de Galicia.
Por iso, de conformidade co disposto no artigo 7.2º d) da Lei 3/1999, do 11 de marzo, de creación do Instituto Enerxético de Galicia (Inega).
DISPOÑO:
Artigo 1º
Separar a Ramón Ordás Badía e Ignacio Lizaur Otero das súas condicións de vocais en representación da Consellería de Industria e Comercio no Consello de Administración do Inega, agradecéndolle-los servicios prestados.
Artigo 2º
Separar a Julio Álvarez Núñez, na súa condición de vocal en representación das corporacións locais, agradecéndolle os servicios prestados.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de abril de 2000.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 8 de marzo de 2000 de desenvolvemento do Decreto 371/1998, do 10 de decembro, polo que se regula o Rexistro de Entidades Locais de Galicia.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 14/04/2000

Advertido erro, na devandita orde, publicada no DOG nº 58, do xoves, 23 de marzo de 2000, cómpre efectua-la oportuna corrección:
-Na páxina 3.965, onde di: «Capítulo II. Das modificacións das inscricións rexistrais e das anotacións», debe dicir: «Capítulo III. Das modificacións das inscricións rexistrais e das anotacións».
CORRECCIÓN de erros.-Decreto 341/1999, do 3 de decembro, polo que se establece o currículo do ciclo formativo de grao superior correspondente ó título de técnico superior en integración social.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 14/04/2000

Advertido erro, no devandito decreto, publicado no DOG nº 2, do martes, 4 de xaneiro, cómpre efectua-la oportuna corrección:
-Na páxina 62, na primeira columna, punto 3.4. Módulo profesional de formación en centros de traballo, primeira liña, onde di: «Duración: 470 horas», debe dicir: «Duración 740 horas».
RESOLUCIÓN do 30 de marzo de 2000, da Dirección Xeral de Recursos Mariños, pola que se fai público o acordo de reordenación do polígono de bateas Cambados G.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/04/2000

Ponse en coñecemento do tódolos interesados no procedemento de revisión e reordenación do polígono de bateas denominado Cambados G do distrito marítimo de Cambados, declarado de interese marisqueiro e urxente execución por orde da Consellería de Pesca, Marisqueo e Acuicultura do 4-5-1987 (DOG nº 96) segundo o regulado no Decreto 423/1993, do 17 de decembro (DOG nº 13), polo que se refunde a normativa vixente en materia de marisqueo, extracción de algas e cultivos mariños, que por proposta da Comisión de Revisión e Reordenación da Provincia de Pontevedra, na súa reunión do día 28-3-2000, se aproba o acordo de reordenación do citado polígono, que se exporá ó público mediante avisos inseridos por unha soa vez no Diario Oficial de Galicia e nun dos xornais de maior circulación da provincia, así como por tres días consecutivos nos taboleiros de anuncios da Consellería de Pesca, Marisqueo e Acuicultura, Delegación Territorial de Vigo, Delegación Comarcal de Carril e Confraría de Pescadores
de Cambados.
O acordo de reordenación estará á disposición de tódolos interesados nos seguintes locais:
-Consellería de Pesca, Marisqueo e Acuicultura.
Servicios Centrais, San Caetano s/n, Santiago de Compostela.
Delegacion Territorial de Vigo, Palma, 4 Edf. Cambón, Vigo.
Delegación Comarcal de Vilagarcía, Alto da Rosa, Carril.
-Confraría de Pescadores de Cambados.
Avda. do Peirao, 29, Cambados.
-Asociación de mexilloeiros San Saturniño.
R/ Ourense, 5-3º, Cambados.
O prazo de exposición será de trinta días, contados desde o seguinte ó da inserción do último aviso, de conformidade co establecido no artigo 48 do Decreto 423/1993; os interesados poderán interpoñer contra o acordo de reordenación, dentro do citado prazo, recurso ordinario perante o conselleiro de Pesca, Marisqueo e Acuicultura, de acordo co disposto no artigo 114 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 30 de marzo de 2000.
Javier Pereiro Muñoz
Director xeral de Recursos Mariños
RESOLUCIÓN do 13 de abril de 2000 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 17/04/2000

En execución do Plan de actividades da EGAP para o ano 2000, a EGAP anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declara-la Real Academia Galega o Día das Letras Galegas de 2000 dedicado a Manuel Murguía, a EGAP súmase, como institución pública galega, á homenaxe deste galego insigne organizando unha mesa redonda sobre a súa vida e obra. Esta acción formativa completarase cunha viaxe de interese cultural.
2. Destinatarios.
Na mesa redonda poderá participa-lo persoal das administracións públicas e calquera outra persoa interesada. Á viaxe cultural terá acceso só o persoal ó servicio de calquera das administracións públicas de Galicia (ata 40 prazas); no caso de presentarse máis solicitudes que prazas terá preferencia ó persoal da Xunta. A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Mesa redonda.
Data: 8 de maio.
Hora: de 13 h a 14.30 h.
Lugar: EGAP.
3.1. Viaxe cultural.
Data: 17 de maio.
Para coñece-lo desenvolvemento da viaxe e para todo tipo de información, contactar co Servicio de Estudios, Investigación e Publicacións. Teléfono 981 54 62 49.
5. Inscrición.
As solicitudes, segundo o modelo oficial que figura ó final desta convocatoria, irán dirixidas ó director da Escola Galega de Administración pública, polígono das Fontiñas, rúa de Madrid, 2-4. 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10 h. do día 8 de maio.
6. Publicación e notificación da selección: a partir do 15 de maio os solicitantes poderán obte-la confirmación da súa selección chamando por teléfono á EGAP en días laborais de 12 a 14 h ó número 981 54 62 49 ou ben consultando a lista de seleccionados que se exporá no taboleiro de anuncios deste centro.
Santiago de Compostela, 13 de abril de 2000.
Domingo Bello Janeiro
Director da Escola Galega da Administración Pública